
คณะกรรมการพิจารณาจริยธรรมการวิจัย
คณะแพทยศาสตร์ มหาวิทยาลัยนราธิวาสราชนครินทร์
Research Ethics Committee, Faculty of Medicine
Princess of Naradhiwas University.
รายการเอกสารที่ผู้วิจัยต้องส่งเพื่อขอรับการพิจารณารับรองครั้งแรก




๑. เอกสารที่ผู้วิจัยต้องส่งเพื่อขอรับการพิจารณารับรองครั้งแรก (ใส่เครื่องหมาย x ในรายการที่ส่งมาเท่านั้นรายการที่อยู่ในโครงร่างการวิจัยให้ใส่ * กำกับ)
	ลำดับ
	เอกสารที่ผู้วิจัยต้องส่ง
	จำนวนไฟล์

	๑.
	จดหมายยื่นเสนอโครงร่างการวิจัยเพื่อขอรับการพิจารณารับรอง AF/01-03
	๒

	๒.
	รายการเอกสารที่ผู้วิจัยต้องส่งเพื่อขอรับการพิจารณารับรองครั้งแรก 
AF/02-03-02
	๒

	๓.
	โครงร่างการวิจัย พร้อมระบุเลขหน้า ฉบับที่ และวันที่ 
	๒

	๔.
	เอกสารชี้แจงข้อมูลผู้ร่วมโครงการวิจัย / หนังสือแสดงเจตนายินยอม พร้อมระบุเลขหน้า ฉบับที่ และวันที่
	๒

	๕.
	[bookmark: _Hlk42948468]แบบบันทึกข้อมูล (ถ้ามี) พร้อมระบุเลขหน้า ฉบับที่ และวันที่
	๒

	๖.
	แบบสอบถามหรือสัมภาษณ์ (ถ้ามี) พร้อมระบุเลขหน้า ฉบับที่ และวันที่
	๒

	๗.
	ประวัติผู้วิจัย และผู้ร่วมวิจัย ที่เจ้าตัวลงนามและวันที่ทุกหน้า
	๒

	๘.
	เอกสารการอบรมการปฏิบัติการวิจัยทางคลินิกที่ดี/การอบรมจริยธรรมการวิจัย     ที่เจ้าตัวลงนามและวันที่ทุกหน้า (Good Clinical Practice; GCP/CITI Report/ CITI Certificate)
	๒

	๙.
	คู่มือผู้วิจัย (Investigator brochure)พร้อมระบุเลขหน้า ฉบับที่ และวันที่
	๒

	๑๐.
	รายละเอียดงบประมาณการวิจัย (Study budget)
	๒

	๑๑.
	สำเนาเอกสารประกันภัยสำหรับการบาดเจ็บของอาสาสมัครผู้เข้าร่วมโครงการวิจัย (การวิจัยทางคลินิก)
	๒

	๑๒.
	ร่างข้อตกลงการส่งตรวจตัวอย่างชีวภาพ (Material Transfer Agreement draft) (ถ้ามี)
	๒

	๑๓.
	ร่างข้อตกลงทำสัญญาการวิจัย (Clinical Trial Agreement draft) (ถ้ามี)
	๒

	๑๔.
	ตารางการทำวิจัย (Study flow chart) พร้อมระบุเลขหน้า ฉบับที่ และวันที่
	๒

	๑๕.
	บัตรประจำตัวอาสาสมัคร พร้อมระบุฉบับที่ และวันที่(ถ้ามี)
	๒

	๑๖.
	แบบประเมินประเภทการพิจารณาจากผู้วิจัย AF/09-03
	๒

	๑๗.
	แบบเปิดเผยการมีผลประโยชน์ทับซ้อนสำหรับผู้วิจัย AF/08-03
	๒

	๑๘.
	สำเนาหนังสือรับรองว่า ได้ผ่านการสอบโครงร่างการวิจัยจากคณะ / สถาบันแล้ว (ถ้ามี)
	๒

	๑๙.
	สำเนาหนังสือรับรองจากคณะกรรมการพิจารณาจริยธรรมการวิจัยในมนุษย์จากคณะ/สถาบันการศึกษา (ถ้ามี)  
	๒

	๒๐.
	สำเนาจดหมายจากสถาบันการศึกษาขออนุญาตผู้บริหารรพ. ให้นักศึกษาเก็บข้อมูลสำหรับจัดทำวิทยานิพนธ์/สารนิพนธ์ (ถ้ามี)
	๒

	๒๑.
	อื่น ๆ ที่ระบุใน ข้อ 6  อาทิเช่น ซีดี, สิ่งตีพิมพ์, โฆษณา, สื่ออิเล็กทรอนิกส์          เช่น website สื่อโทรทัศน์ (บทความ) สื่อวิทยุ (บทความ) เป็นต้น
	๒


๒.  คำแนะนำในการส่งเอกสารโครงการวิจัย
2.1 [bookmark: _Hlk30155614] ส่งโครงร่างการวิจัยและเอกสารที่เกี่ยวข้อง มายังสำนักงานคณะกรรมการพิจารณาจริยธรรมการวิจัย คณะแพทยศาสตร์ มหาวิทยาลัยนราธิวาสราชนครินทร์ ในรูปแบบไฟล์ PDF ที่ไม่สามารถแก้ไขได้ และไฟล์ word อย่างละ ๑ ชุดทางอีเมลภายในระยะเวลาไม่น้อยกว่า ๖๐ วันก่อนวันที่กำหนดจะเริ่มดำเนินโครงการวิจัย กรณีโครงการวิจัยที่ต้องพิจารณาในที่ประชุมคณะกรรมการฯ จะต้องส่งเอกสารที่ครบถ้วนตามที่คณะกรรมการฯ กำหนด ก่อนกำหนดการประชุมคณะกรรมการฯ ไม่น้อยกว่า ๓๐ วัน
2.2 [bookmark: _GoBack] เจ้าหน้าที่สำนักงานคณะกรรมกการฯ จะตรวจสอบความถูกต้องครบถ้วนของเอกสารในเบื้องต้น หากไม่ครบถ้วนจะแจ้งให้ผู้วิจัยทราบทางอีเมลว่ายังขาดข้อมูลใดบ้าง ในกรณีที่เอกสารครบถ้วนจะออกใบตอบรับเอกสาร  แล้วส่งกลับไปให้ผู้วิจัยเป็นหลักฐานทางอีเมล
๓.  การพิจารณาโครงการวิจัยและการแจ้งผลการพิจารณา
๓.๑ คณะกรรมการฯ จะพิจารณาโครงการวิจัยในที่ประชุมในวันพฤหัสที่ ๑ ทุก ๒ เดือน
[bookmark: _Hlk78301031]๓.๑.๑ สำหรับการพิจารณาโครงการวิจัยในที่ประชุมคณะกรรมการฯ ผู้วิจัยจะได้รับผลการตัดสินพร้อมรายละเอียดภายในเวลาไม่เกิน ๖๐ วันทำการ
๓.๑.๒ สำหรับการพิจารณาโครงการวิจัยแบบเร็วผู้วิจัยจะได้รับผลการตัดสินพร้อมรายละเอียดภายในเวลาไม่เกิน ๒๐ วันทำการ 
๓.๑.๓ สำหรับการพิจารณาโครงการวิจัยที่ได้รับการยกเว้นการพิจารณารับรองจากคณะกรรมการฯ จะได้รับผลการพิจารณาภายในเวลาไม่เกิน ๕ วันทำการ
๓.๒ การแจ้งผลการตัดสินสำหรับโครงการวิจัยในเบื้องต้นโดยไม่มีรายละเอียดภายหลังการประชุมของ
       คณะกรรมการฯ ผ่านทางอีเมลหรือสามารถเข้าดูได้ที่เว็ปไซต์ของคณะกรรมการฯ
๓.๓ คณะกรรมการฯจะรับและส่งเอกสารทางระบบอิเล็กทรอนิกส์หรืออีเมลเท่านั้น
๓.๔ กรณีที่ผ็วิจัยต้องการเอกสารฉบับพิมพ์ผู้วิจัยสามารถติดต่อรับหนังสือรับรองโครงการวิจัยหรือจดหมายแจ้งผลการพิจารณาฉบับจริงที่ลงนามโดยประธานคณะกรรมการฯ หรือสำเนาเอกสารที่เลขานุการคณะกรรมการฯลงนามรับรองความถูกต้อง ได้ที่สำนักงานคณะกรรมการฯ ภายหลังการรับเอกสารแจ้งผลการพิจารณาโครงการวิจัยทางอีเมล โดยติดต่อขอรับจากเลขานุการคณะกรรมการฯ ตามที่อยู่ด้านล่าง

๔.  การพิจารณาโครงการวิจัยของคณะกรรมการฯ มีหลักเกณฑ์โดยสังเขปดังนี้
4.1 หัวหน้าโครงการวิจัย ผู้วิจัยหลัก และผู้วิจัยร่วม ต้องมีความรู้ความชำนาญในสาขาที่จะทำการวิจัยโดยพิจารณาจากประวัติการศึกษาและผลงาน
4.2 โครงร่างการวิจัยที่เขียนมาต้อง มีเหตุผลแสดงความสำคัญของปัญหา มีวัตถุประสงค์ชัดเจน มีวิธีการดำเนินโครงการวิจัยที่สามารถตอบวัตถุประสงค์และมีความน่าเชื่อถึอ มีการคำนึบถึงอัตราส่วนระหว่างความเสี่ยงกับประโยชน์ที่อาสาสมัครจะได้รับจากการร่วมการวิจัย มีการพิจารณาทางสถิติเพื่อให้โครงการวิจัยสามารถตอบวัตถุประสงค์ได้ แสดงถึงแนวทางในการวิเคราะห์ข้อมูลที่เหมาะสม
4.3 ผลงานวิจัยที่คาดว่าจะได้ต้องให้ข้อมูลหรือความรู้ใหม่ที่เป็นประโยชน์สำหรับประชากรที่กลุ่มตัวอย่างเป็นตัวแทน
4.4 แสดงถึงความจำเป็นที่จะต้องดำเนินการทดลองต่อมนุษย์
4.5 ควรมีหลักฐานเอกสารอ้างอิงหรือตำราที่มีความเชื่อถือได้เกี่ยวกับประสบการณ์การใช้ หรือ ผลการวิจัยในสัตว์ทดลอง หรือผลการวิจัยที่สำเร็จพอสมควร เพื่อยืนยันถึงความปลอดภัยของการวิจัยนั้นอย่างเพียงพอ
4.6 จำนวนอาสาสมัครหรือกลุ่มตัวอย่างที่ใช้ในการวิจัยควรต้องจำกัดตามความจำเป็นทางสถิติ โดยใช้จำนวนน้อยที่สุดที่เพียงพอสำหรับการแปลผล
4.7 แสดงถึงข้อพิจารณาในด้านจริยธรรมและการเตรียมการป้องกันอันตรายที่อาจเกิดขึ้นแก่อาสาสมัคร การดูแล  และค่าชดเชยที่อาสาสมัครพึงได้รับเมื่อได้รับอันตรายอันเกิดจากการเข้าร่วมโครงการวิจัย
4.8 ระบุหลักเกณฑ์การคัดเลือกอาสาสมัครที่จะเข้าร่วมในโครงการวิจัยและการคัดออกจากโครงการวิจัย รวมทั้ง เกณฑ์ที่จะถอนอาสาสมัครออกจากการวิจัย
4.9 มีเอกสารชี้แจงข้อมูลแก่ผู้เข้าร่วมโครงการวิจัย และหนังสือแสดงเจตนายินยอมเข้าร่วมการวิจัย ในกรณีที่อาสาสมัครอายุไม่ครบ ๒๐ ปี หรือไม่สามารถแสดงความยินยอมหรือลงนามได้ ผู้ปกครอง หรือผู้แทนตามกฎหมาย สามารถเป็นผู้ให้ความยินยอมและลงนามเป็นลายลักษณ์อักษรแทนยกเว้นกรณีที่คณะกรรมการฯมีความเห็นว่าไม่สามารถให้บุคคลอื่นแสดงความยินยอมแทนได้
4.10 ในกรณีที่ผู้เข้าร่วมโครงการวิจัยเป็นเด็กอายุ ๗-20ปี ต้องมีหนังสือแสดงความยินยอม         (Assent form) ให้เด็กสามารถอ่านทำความเข้าใจได้และมีลายเซ็นของเด็กเป็นหลักฐาน
4.11 เนื่องจากการพิจารณาโครงการวิจัยของคณะกรรมการฯเป็นไปเพื่อให้มีการปกป้องความปลอดภัยและพิทักษ์สิทธิของอาสาสมัคร รวมทั้งให้เกิดผลงานวิจัยที่เชื่อถือได้ ดังนั้นคำแนะนำ ข้อพึงปฏิบัติที่คณะกรรมการฯระบุในเอกสารอาจมีการปรับให้เหมาะสมกับบริบทขอแต่ละโครงการวิจัย หัวหน้าโครงการวิจัย (ผู้วิจัยหลัก) ต้องอ่านเอกสารที่คณะกรรมการฯส่งให้โดยละเอียด ทำความเข้าใจ และปฏิบัติตามในการดำเนินโครงการวิจัย
๕.  รายงานที่ผู้วิจัยต้องส่งคณะกรรมการฯ ภายหลังได้รับการรับรองจากคณะกรรมการฯ
[bookmark: _Hlk78302468]     โครงการวิจัยที่ ได้รับการยกเว้นการพิจารณารับรองจากคณะกรรมการฯ (Exempt from Review)       ไม่ต้องส่งรายงานตาม ๕. ยกเว้นกรณีที่ผู้วิจัยไม่ปฏิบัติตามโครงร่างการวิจัยและเอกสารที่เกี่ยวข้องที่คณะกรรมการฯรับรองไปหรืออาสาสมัครมีภาวะแทรกซ้อนที่ไม่ได้คาดการณ์มาก่อนจากการร่วมโครงการวิจัย
สำหรับโครงการวิจัยที่พิจารณาในที่ประชุมคณะกรรมการฯหรือพิจารณาแบบเร็ว รายละเอียดการปฎิบัติสำหรับหัวหน้าโครงการวิจัย (ผู้วิจัยหลัก) จะส่งไปพร้อมกับเอกสารรับรองโครงการิวจัย
สามารถสอบถามข้อมูลเพิ่มเติมได้ตามที่อยู่ด้านล่าง โดยการติดต่อทางอีเมล์เท่านั้นที่คณะกรรมการฯจะยึดถือเป็นการติดต่ออย่างเป็นทางการ
เลขานุการคณะกรรมการฯ
สำนักงานคณะกรรมการพิจารณาจริยธรรมการวิจัย คณะแพทยศาสตร์  มหาวิทยาลัยนราธิวาสราชนครินทร์
Office of the Research Ethics Committee, Faculty of Medicine Princess of Naradhiwas University.
๙๙ หมู่ที่ ๘ ต.โคกเคียน อ.เมือง จ.นราธิวาส  ๙๖๐๐๐ 
99 Village number 8, Khok Khian Sub-district, Muang District, Narathiwat Province, Postal code 96000
โทรศัพท์  ๐๗๓-๗๐๙๐๓๐ ต่อ ๒๐๖๔ Telephone number 073-709030 ext. 2064
E-mail: ethicsmed@pnu.ac.th

